Tõstmine 2016. aasta suveolümpiamängudel
Tõstmine 2016. aasta suveolümpiamängudel toimus Rio de Janeiros 6.–16. augustini. Võistlused peeti näituste- ja messikeskuse Riocentro teises paviljonis. Tõstmise võistlustel jagati välja 15 medalikomplekti. Meestel oli kavas kaheksa kaalukategooriat ja naistel seitse kaalukategooriat. Eesti sportlastest osales meeste kaalukategoorias üle 105 kg Mart Seim.